
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετατροπή θέσεων ειδικευόμενων ιατρών στο Γενικό 
Νοσοκομείο Θεσσαλονίκης «Γ. ΠΑΠΑΝΙΚΟΛΑΟΥ»... 1 
Μετατροπή θέσεων ειδικευόμενων ιατρών στο ενι¬ 
αίο ΝΠΔΔ Γενικό Νοσοκομείο Θεσσαλονίκης 

«Γ. ΓΕΝΝΗΜΑΤΑ!» - «Ο ΑΓΙΟΣ ΔΗΜΗΤΡΙΟΣ». 2 

«Διατάξεις Τιμολόγησης Φαρμάκων»: Τροποποίηση 
και Συμπλήρωση της υπ’ αριθμ. 61771/11-07-2014 

(ΦΕΚ Β' 1907). 3 

Έκδοση επαναλαμβανόμενων συνταγών έως εξάμη- 

νης διάρκειας για χρόνια νοσήματα. 4 

Αύξηση του χρόνου ειδίκευσης ιατρών προς λήψη 
ειδικότητας Χειρουργικής στο Χειρουργικό Τμή¬ 
μα του Γ ενικού Αντικαρκινικού Νοσοκομείου Αθη¬ 
νών «Ο ΑΓΙΟΣ ΣΑΒΒΑΣ». 5 

Έγκριση υπερωριακής απασχόλησης με αμοιβή τις 
Κυριακές και εξαιρέσιμες ημέρες ή κατά τις νυ¬ 
χτερινές ώρες, προς συμπλήρωση της υποχρεωτι¬ 
κής εβδομαδιαίας εργασίας, των υπαλλήλων του 
Φορέα Διαχείρισης Εθνικού Δρυμού Πρεσπών.... 6 


ΔΕΥΤΕΡΟ Αρ. Φύλλου 3677 

31 Δεκεμβρίου 2014 

ΑΠΟΦΑΣΕΙ Σ 

Αριθμ. Α3α/οικ. 112425 (1) 

Μετατροπή θέσεων ειδικευόμενων ιατρών στο Γ ενικό 
Νοσοκομείο Θεσσαλονίκης «Γ. ΠΑΠΑΝΙΚΟΛΑΟΥ». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΥΓΕΙΑΣ 

Έχοντας υπόψη: 

1. Τις διατάξεις του άρθρου 1 του Ν. 123/1975 (ΦΕΚ 172/ 
Α/1975). 

2. Τις διατάξεις του άρθρου 38 του Ν. 1397/1983 (ΦΕΚ 
143/Α/1983) όπως ισχύει. 

3. Το άρθρο 6 του Ν. 2889/2001 (ΦΕΚ 37/Α/2001) «Βελτί¬ 
ωση και εκσυγχρονισμός του ΕΣΥ και άλλες διατάξεις». 

4. Το Ν. 3329/2005 (ΦΕΚ 81/τ.Α'/2005) «Εθνικό Σύστημα 
Υγείας και Κοινωνικής Αλληλεγγύης και λοιπές διατάξεις». 

5. Την υπ’ αριθμ. ΔΥγ/οικ. 52880/29-9-1993 (ΦΕΚ 802/ 
6-10-1993) υπουργική απόφαση «Διαδικασία και τρόπος 
διορισμού ειδικευομένων γιατρών για εξειδίκευση στις 
Πολυδύναμες ΜΕΘ και ΜΕΝΝ, όπως αυτή τροποποιήθηκε 
με την υπ’ αριθμ. ΥΙΟα/Γ.Π.οικ. 52646/29-5-2002 (ΦΕΚ 
702/Β/2002) υπουργική απόφαση. 

6. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


το άρθρο πρώτο του Π.δ/τος 63/2005 (ΦΕΚ 98/Α) και το 
γεγονός ότι από τις διατάξεις της παρούσας απόφα¬ 
σης δε θα προκληθεί δαπάνη σε βάρος του Κρατικού 
Προϋπολογισμού. 

7. Την υπ’ αριθμ. Υ48/9-7-2012 απόφαση του Πρωθυ¬ 
πουργού περί καθορισμού αρμοδιοτήτων του Αναπλη¬ 
ρωτή Υπουργού Οικονομικών Χρήστου Σταϊκούρα (ΦΕΚ 
Β' 2105/9-7-2012). 

8. Της υπ’ αριθμ. Υ525/2014 (ΦΕΚ 3016/τ.Β') απόφασης 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Υγείας Λεωνίδα Γρηγοράκο». 

9. Τις διατάξεις του Π.δ/τος 129/1992 (ΦΕΚ 65/τ.Α'/ 
1992) «Περιορισμός συναρμοδιοτήτων κατά την έκδο¬ 
ση υπουργικών αποφάσεων σε θέματα αρμοδιότητας 
Υπουργείων». 

10. Το υπ’ αριθμ. 349/5-2-2014 έγγραφο της Διοίκησης 
της 3ης Υ.ΠΕ. 

11. Το απόσπασμα πρακτικών της 42ης/3-9-2014 Συνε¬ 
δρίασης του ΚΕ.ΣΥ.ΠΕ. 

11. Την υπ’ αριθμ. αποφ. 11 της 246ης Ολομ./26-6-2014 
του ΚΕ.Σ.Υ., η οποία έγινε δεκτή από τον Υπουργό Υγεί¬ 
ας, αποφασίζουμε: 

Τρεις (3) θέσεις ειδικευόμενων ιατρών ειδικότητας 
Ιατρικής Βιοπαθολογίας που έχουν συσταθεί με το 
Π.δ. 329/1975 (ΦΕΚ 96/Α/1975) στην οργανική μονάδα 
της έδρας «Γ. ΠΑΠΑΝΙΚΟΛΑΟΥ» του ενιαίου ΝΠΔΔ ΓΝΘ 
«Γ. ΠΑΠΑΝΙΚΟΛΑΟΥ», μετατρέπονται με την παρούσα 
απόφαση σε τρεις (3) θέσεις ιατρών για εξειδίκευση 
στην Μονάδα Εντατικής Θεραπείας (ΜΕΘ) του ιδίου 
Νοσοκομείου. 

Οι παραπάνω θέσεις θα μετατραπούν όταν τοποθε¬ 
τηθούν για ειδίκευση στην ειδικότητα Ιατρικής Βιοπα- 
θολογίας και οι ιατροί που είναι εγγεγραμμένοι στην 
αντίστοιχη σειρά προτεραιότητας για λήψη ειδικότητας, 
μέχρι την ημερομηνία δημοσίευσης της παρούσας από¬ 
φασης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ 

ΧΡΗΣΤΟΣ ΣΤΑΪΚΟΥΡΑΣ ΜΑΥΡΟΥΔΗΣ ΒΟΡΙΔΗΣ 
-♦- 

Αριθμ. Α3α/111099 (2) 

Μετατροπή θέσεων ειδικευόμενων ιατρών στο ενιαίο 
ΝΠΔΔ Γ ενικό Νοσοκομείο Θεσσαλονίκης «Γ. ΓΕΝΝΗ- 
ΜΑΤΑΣ» - «Ο ΑΓΙΟΣ ΔΗΜΗΤΡΙΟΣ». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΥΓΕΙΑΣ 

Έχοντας υπόψη: 

1. Τις διατάξεις του άρθρου 1 του Ν. 123/1975 (ΦΕΚ 
172/Α/1975). 

2. Τις διατάξεις του άρθρου 38 του Ν. 1397/1983 (ΦΕΚ 
143/Α/1983) όπως ισχύει. 

3. Το άρθρο 6 του Ν. 2889/2001 (ΦΕΚ 37/Α/2001) «Βελτί¬ 
ωση και εκσυγχρονισμός του ΕΣΥ και άλλες διατάξεις». 

4. Το Ν. 3329/2005 (ΦΕΚ 81/τ.Α'/2005) «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις». 

5. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 


το άρθρο πρώτο του Π.δ/τος 63/2005 (ΦΕΚ 98/Α) και το 
γεγονός ότι από τις διατάξεις της παρούσας απόφα¬ 
σης δε θα προκληθεί δαπάνη σε βάρος του Κρατικού 
Προϋπολογισμού. 

6. Τις διατάξεις του Π.δ/τος 129/1992 (ΦΕΚ 65/τ.Α7 
1992) «Περιορισμός συναρμοδιοτήτων κατά την έκδο¬ 
ση Υπουργικών Αποφάσεων σε θέματα αρμοδιότητας 
Υπουργείων». 

7. Την υπ’ αριθμ. ΔΥγ/οικ. 52880/29-9-1993 (ΦΕΚ 802/ 
6-10-1993) υπουργική απόφαση «Διαδικασία και τρόπος 
διορισμού ειδικευομένων γιατρών για εξειδίκευση στις 
Πολυδύναμες ΜΕΘ και ΜΕΝΝ, όπως αυτή τροποποιήθηκε 
με την υπ’ αριθμ. ΥΙΟα/Γ.Π.οικ. 52646/29-5-2002 (ΦΕΚ 
702/Β/2002) υπουργική απόφαση. 

8. Την υπ’ αριθμ. Υ48/9-7-2012 απόφαση του Πρωθυ¬ 
πουργού περί καθορισμού αρμοδιοτήτων του Αναπλη¬ 
ρωτή Υπουργού Οικονομικών Χρήστου Σταϊκούρα (ΦΕΚ 
Β' 2105/9-7-2012). 

9. Της υπ’ αριθμ. Υ525/2014 (ΦΕΚ 3016/τ.Β') απόφασης 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Υγείας Λεωνίδα Γ ρηγοράκο». 

10. Το υπ’ αριθμ. 349/5-2-2014 έγγραφο της Διοίκησης 
της 3ης Υ.ΠΕ. 

11. Το απόσπασμα πρακτικών της 42ης/3-9-2014 Συνε¬ 
δρίασης του ΚΕ.ΣΥ.ΠΕ. 

12. Την υπ’ αριθμ. 11/246ης Θλομ./25-6-2014 απόφαση 
του ΚΕ.Σ.Υ., η οποία έγινε δεκτή από τον Υπουργό Υγεί¬ 
ας, αποφασίζουμε: 

Δύο (2) θέσεις ειδικευόμενων Ιατρών ειδικότητας Καρ¬ 
διολογίας που έχουν συσταθεί με την Υ4α/81062/2010 
(ΦΕΚ 1109/Β/2010) κοινή υπουργική απόφαση και 
Υ4α/1383/2008 (ΦΕΚ 926/Β'/2008) κοινή υπουργική από¬ 
φαση στην αποκεντρωμένη οργανική μονάδα «Ο ΑΓΙΟΣ 
ΔΗΜΗΤΡΙΟΣ» του ενιαίου ΝΠΔΔ ΓΝΘ «Γ. ΓΕΝΝΗΜΑΤΑΣ» 
- «Ο ΑΓΙΟΣ ΔΗΜΗΤΡΙΟΣ», μετατρέπονται με την παρού¬ 
σα απόφαση σε δύο (2) θέσεις ιατρών για εξειδίκευση 
στην Μονάδα Εντατικής Θεραπείας (ΜΕΘ) της οργανι¬ 
κής μονάδας της έδρας «Γ. ΓΕΝΝΗΜΑΤΑΣ» του ενιαίου 
ΝΠΔΔ ΓΝΘ «Γ. ΓΕΝΝΗΜΑΤΑΣ» - «Ο ΑΓΙΟΣ ΔΗΜΗΤΡΙΟΣ». 

Οι παραπάνω θέσεις θα μετατραπούν όταν τοποθε¬ 
τηθούν για ειδίκευση στην ειδικότητα Καρδιολογίας 
και οι ιατροί που είναι εγγεγραμμένοι στην αντίστοιχη 
σειρά προτεραιότητας για λήψη ειδικότητας, μέχρι την 
ημερομηνία δημοσίευσης της παρούσας απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ 

ΧΡΗΣΤΟΣ ΣΤΑΪΚΟΥΡΑΣ ΜΑΥΡΟΥΔΗΣ ΒΟΡΙΔΗΣ 
-♦- 

Αριθμ. Γ5α/οικ. 112654 (3) 

«Διατάξεις Τιμολόγησης Φαρμάκων»: Τροποποίηση και 
Συμπλήρωση της υπ’ αριθμ. 61771/11-07-2014 (ΦΕΚ Β' 
1907). 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του άρθρου 14 παρ. 3 του Ν. 3840/2010 
(ΦΕΚ Α' 53). 

2. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο Πρώτο του Π.δ. 63/2005, (ΦΕΚ 
Α' 98) «Κώδικας Νομοθεσίας για την κυβέρνηση και τα 
κυβερνητικά όργανα». 

3. Τις διατάξεις του Ν.δ. 96/1973 και ιδίως το άρθρο 17 
όπως τροποποιήθηκε και ισχύει (ΦΕΚ Α' 172). 

4. Τις διατάξεις του Ν.δ. 136/1946 «περί Αγορανομικού 
Κώδικα» (ΦΕΚ Α' 298), όπως τροποποιήθηκε και ισχύει. 

5. Τ ις διατάξεις του άρθρου 13 του Ν. 3408/2005 όπως 
τροποποιήθηκε και ισχύει (ΦΕΚ 272/Α'). 

6. Τις διατάξεις του Ν. 3842/2010 (ΦΕΚ Α' 58) όπως 
τροποποιήθηκε και ισχύει. 

7. Τις διατάξεις του άρθρου 4 παρ. 2 του Ν. 3899/2010 
(ΦΕΚ Α' 212) περί τροποποιήσεως του Κώδικα Φ.Π.Α. 

8. Τ ις διατάξεις του άρθρου 32 του Ν. 1316/1983 «Ιδρυση, 
Οργάνωση και αρμοδιότητες Ε.Ο.Φ.» (ΦΕΚ Α' 3), όπως έχει 
ήδη τροποποιηθεί και ισχύει και το ν. 1965/1991 (Α' 146). 

9. Τις διατάξεις του Π.δ. 106/2014 (ΦΕΚ Α' 173) «Οργα¬ 
νισμός του Υπουργείου Υγείας». 

10. Τις διατάξεις των άρθρων 38, 39, 40 και 51 του 
Ν. 3918/2011 (ΦΕΚ 31/Α'), όπως τροποποιήθηκαν και ισχύουν. 

11. Τις διατάξεις των άρθρων 11, 16, 17, 19, 20, 21 και 
23 του Ν. 4052/2012 (ΦΕΚ 41/Α'), όπως τροποποιήθηκαν 
και ισχύουν. 

12. Την υπ’ αριθμ. ΔΥΓ3α/Γ.Π.32221/2013 κοινή υπουρ¬ 
γική απόφαση (ΦΕΚ 1049/Β'/29.4.2013), «Εναρμόνιση της 
ελληνικής νομοθεσίας προς την αντίστοιχη κοινοτι¬ 
κή στον τομέα της παραγωγής και της κυκλοφορίας 
φαρμάκων που προορίζονται για ανθρώπινη χρήση, σε 
συμμόρφωση με την υπ’ αριθμ. 2001/83/ΕΚ Οδηγία «περί 
κοινοτικού κώδικα για τα φάρμακα που προορίζονται 
για ανθρώπινη χρήση» (Ε 311/28.11.2001), όπως ισχύει και 
όπως τροποποιήθηκε με την Οδηγία 2010/84/ΕΕ, όσον 
αφορά τη φαρμακοεπαγρύπνηση (1-348/31.12.2010)». 

13. Την υπ’ αριθμ. οικ. 94274/28-09-2012 υπουργική από¬ 
φαση «Εφαρμογή του άρθρου 16 του Ν. 4052/2012 (ΦΕΚ 
41/Α')» (ΦΕΚ Β' 2675). 

14. Τις διατάξεις του άρθρου 12 του ν. 3816/2010 (ΦΕΚ 6/ 
Α'), όπως συμπληρώθηκε με την παρ. 5 του άρθρου 63 
του ν. 3918/2011 (ΦΕΚ 31/Α') και τις διατάξεις του άρθρου 
40 και 51 του ν. 3918/2011 (ΦΕΚ Α' 31). 

15. Τη διάταξη του άρθρου 22 του Ν. 4213/2013. 

16. Το άρθρο 34 του ν. 4025/2011 (ΦΕΚ 228 Α'). 

17. Το Π.δ. 89/2014 (ΦΕΚ Α' 134/2014) «Διορισμός Υπουρ¬ 
γών, Αναπληρωτών Υπουργών και Υφυπουργών». 

18. Την υπ’ αριθμ. Γ.Υ./οικ. 6967/29-12-2014 εντολή του 
Υπουργού Υγείας. 

19. Την υπ’ αριθμ. Γ.Π/οικ.61771 υπουργική απόφαση «Δι¬ 
ατάξεις Τ ιμολόγησης Φαρμάκων» (ΦΕΚ 1907/Β'/15.07.2014) 
και την τροποποίηση της με την υπ’ αριθμ. Γ.Π/οικ. 65470 
υπουργική απόφαση (ΦΕΚ 2013/Β'/24.07.2014). 

20. Το γεγονός ότι από την παρούσα δεν προκύπτει 
δαπάνη εις βάρος του Κρατικού Προϋπολογισμού, απο¬ 
φασίζουμε: 

Στην υπ’ αριθμ. Γ.Π/οικ. 61771/15-07-2014 υπουργική 
απόφασης «Διατάξεις Τ ιμολόγησης Φαρμάκων» (ΦΕΚ Β' 
1907), στο τέλος της παραγράφου 2 του άρθρου 1 προ¬ 
στίθεται νέο εδάφιο: «Τα βιβλιογραφικά προϊόντα τιμο¬ 
λογούνται όπως τα υβριδικά». 

Στην παράγραφο 3 του άρθρου 5 η φράση «Μετά την 
πρώτη εφαρμογή την ανάγκη εξαίρεσής τους» καταρ- 
γείται. 


Στο πρώτο εδάφιο της παραγράφου 4 του άρθρου 5 
καταργείται η λέξη «του ΕΟΦ» και αντικαθίσταται από 
την φράση: «της Διεύθυνσης Φαρμάκων και Προϊόντων 
Υγείας του Υπουργείου Υγείας» και η λέξη «εμπρόθε¬ 
σμα» αντικαθίσταται με το «εντός 5 ημερών». 

Στο τελευταίο εδάφιο της παραγράφου 3 και στην 
παράγραφο 6 του άρθρου 5 καταργείται η φράση: «Κατά 
την πρώτη εφαρμογή της παρούσης» και στην παρά¬ 
γραφο 6 καταργείται η λέξη: «επικείμενης». 

Στην παράγραφο 3 του άρθρου 5 μετά την φράση 
«κρατών μελών της ΕΕ», προστίθεται νέο εδάφιο: «Σε 
αυτήν την περίπτωση δύναται να θεωρηθούν ως αξιό¬ 
πιστα και άλλα στοιχεία εκτός των αναφερομένων στο 
άρθρο 6 ή και υπεύθυνες δηλώσεις των ΚΑΚ». 

Στην παράγραφο 3 του άρθρου 7 το «8» αντικαθίστα¬ 
ται με «4» και το «4», αντικαθίσταται με «2». 

Στην παράγραφο 3 του άρθρου 8 καταργείται η φρά¬ 
ση «Κατά την πρώτη... τρέχουσας ανατιμολόγησης.» 

Στην παράγραφο 4 του άρθρου 8 το «4» αντικαθίστα¬ 
ται με «2» και το «2», αντικαθίσταται με «1». 

Στην παράγραφο 5 του άρθρου 8 μετά την φράση 
«από τον ΕΟΠΥΥ» προστίθεται «Η παρούσα εφαρμό¬ 
ζεται σε προϊόντα με πωλήσεις πέρα των 12 μηνών». 
Στην ίδια παράγραφο το «του 2014» αντικαθίσταται με 
τις λέξεις «των προηγούμενων 12 μηνών πριν από την 
έναρξη της γενικής ανατιμολόγησης» και το «του 2013» 
αντικαθίσταται με τις λέξεις «της περιόδου από τον 
24ο έως τον 12ο μήνα πριν από την έναρξη της γενικής 
ανατιμολόγησης». 

Στην παράγραφο 1 του άρθρου 9 καταργούνται οι 
φράσεις «ή περιεκτικότητας», «και περιεκτικότητα». 

Στην παράγραφο 5 του άρθρου 10 μετά την φράση 
«Κατά την πρώτη εφαρμογή της παρούσης» προστίθε¬ 
ται η φράση «και έως την εφαρμογή των προβλέψεων 
περί κοστολόγησης, σε κάθε δελτίο γενικής ανατιμο- 
λόγησης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2014 

Ο ΥΠΟΥΡΓΟΣ 

ΜΑΥΡΟΥΔΗΣ ΒΟΡΙΔΗΣ 
-♦- 

Αριθμ. Γ3γ/105023 (4) 

Έκδοση επαναλαμβανόμενων συνταγών 
έως εξάμηνης διάρκειας για χρόνια νοσήματα. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του άρθρου 182 παρ. 4 του Ν. 4261/2014 
(ΦΕΚ 107 Α') « Πρόσβαση στη δραστηριότητα των πι¬ 
στωτικών ιδρυμάτων και προληπτική εποπτεία των πι¬ 
στωτικών ιδρυμάτων και επιχειρήσεων (ενσωμάτωση 
της Οδηγίας 2013/36/Ε.Ε.), κατάργηση του Ν. 3601/2007 
και άλλες διατάξεις». 

2. Τις διατάξεις του Ν. 3918/2011 (ΦΕΚ Α' 31) «Διαρθρω¬ 
τικές αλλαγές στο σύστημα υγείας και άλλες διατάξεις», 
όπως ισχύουν. 

3. Το άρθρο 90 του Π.δ. 63/2005, (ΦΕΚ Α' 98) «Κώδικας 
Νομοθεσίας για την κυβέρνηση και τα κυβερνητικά όρ¬ 
γανα» και το γεγονός ότι από την παρούσα απόφαση 
δεν προκαλείται δαπάνη σε βάρος του κρατικού προ¬ 
ϋπολογισμού. 

4. Το υπ’ αριθμ. Π.δ. 85/2012, άρθρα 2 και 4 (ΦΕΚ Α' 
141) «Ιδρυση και μετονομασία Υπουργείων, μεταφορά 
και κατάργηση υπηρεσιών». 

5. Το Π.δ. 106/2014 (ΦΕΚ Α' 173) «Οργανισμός του 
Υπουργείου Υγείας». 

6. Το Π.δ. 89/2014 (ΦΕΚ Α' 134) «Διορισμός Υπουργών, 
Αναπληρωτών Υπουργών και Υφυπουργών». 

7. Το από 2-12-2014 (αρ. πρωτ. 105022/3-12-14) ηλεκτρο¬ 
νικό μήνυμα του Γρ. Υπουργού Υγείας. 

8. Την υπ’ αριθμ. 1046/Συνεδρίαση 197/27-11-2014 από¬ 
φαση του Διοικητικού Συμβουλίου του Ε.Ο.Π.Υ.Υ. 

9. Το υπ’ αριθμ. Φ.7/861/22-6-1999 έγγραφο του Υπουρ¬ 
γείου Εργασίας, αποφασίζουμε: 

1. Επιτρέπεται στους θεράποντες ιατρούς να χορη¬ 
γούν «επαναλαμβανόμενη συνταγή» έως και εξάμηνης δι¬ 
άρκειας μόνο για παθήσεις της ειδικότητάς τους στους 
ασθενείς που πάσχουν από χρόνιες παθήσεις, όπως 
αυτές αναγράφονται στην παράγραφο 4 της παρούσης, 
και ακολουθούν σταθερή θεραπευτική αγωγή. 

2. Με την καταχώριση μίας συνταγής ως επαναλαμβα¬ 
νόμενης στο σύστημα της ηλεκτρονικής συνταγογρά- 
φησης καταχωρίζονται αυτομάτως οι επαναλαμβανό¬ 
μενες σχετικές συνταγές, η ημερομηνία καταχώρισης 
και ορίζονται οι αντίστοιχες ημερομηνίες έναρξης και 
λήξης της εκτέλεσής τους. Σε περίπτωση που η πρόσβα¬ 
ση στο σύστημα της Ηλεκτρονικής Συνταγογράφησης 
δεν είναι εφικτή για λόγους που αφορούν στη διαθε¬ 
σιμότητα του συστήματος, η συνταγογράφηση γίνεται 
χειρόγραφα στα έντυπα ενιαίου τύπου συνταγολογίου 
ΕΟΠΥΥ (πράσινες συνταγές), χρησιμοποιώντας έως έξι 
(6) συνεχή φύλλα του συνταγολογίου και το κάθε φύλλο 
της αριθμείται από τον ιατρό, ο οποίος και αναγράφει 
σε καθένα από αυτά τις λέξεις «επαναλαμβανόμενη συ¬ 
νταγή τετράμηνης ή πεντάμηνης ή εξάμηνης διάρκειας», 
ανάλογα με το χρονικό διάστημα της θεραπείας. 

3. Το κάθε φύλλο εκτελείται χωριστά ανά μήνα από 
το φαρμακοποιό. Τα φύλλα της επαναλαμβανόμενης 
συνταγής μπορούν να προσκομίζονται στο φαρμακείο 
για εκτέλεση και μέχρι πέντε (5) ημέρες νωρίτερα ή 
αργότερα από την αναγραφόμενη στο κάθε φύλλο 
ημερομηνία. 

4. Οι χρόνιες παθήσεις για τις οποίες επιτρέπεται η 
χορήγηση «επαναλαμβανόμενων συνταγών έως εξάμη¬ 
νης διάρκειας» είναι οι κάτωθι: 

α) Οι χρόνιες παθήσεις για τη συνταγογράφηση των 
οποίων γίνεται χρήση θεραπευτικών πρωτοκόλλων 
ενσωματωμένων στο σύστημα ηλεκτρονικής συνταγο- 
γράφησης και για φάρμακα που περιλαμβάνονται στα 
αντίστοιχα πρωτόκολλα. 

β) Οι χρόνιες παθήσεις για τις οποίες η συμμετοχή του 
ασφαλισμένου ασθενούς έχει καθοριστεί ως μηδενική 
ή 10% στην αποζημίωση των φαρμάκων, στη βάση της 
ισχύουσας νομοθεσίας. 

γ) Παρατίθεται ενδεικτικός κατάλογος χρονιών πα¬ 
θήσεων: 

Χρόνια Αποφρακτική Πνευμονοπάθεια 

Πνευμονική Ίνωση 

Πνευμονοκονίαση 

Χρόνια Νεφρική Ανεπάρκεια 

Μεταμόσχευση Νεφρών και λοιπών οργάνων 

Νόσος του Ραροί 

Οστεοπόρωση (πλην της καλσιτονίνης και των σκευα¬ 
σμάτων των Διφωσφονικών αλάτων που αναγράφονται 
σε απλή αγωγή) 


Εκφυλιστική οοτεοαρθροπάθεια 
Νοσήματα κολλαγόνου (Συστηματικός Ερυθηματώδης 
Λύκος, Σκληροδερμία και άλλα) 

Χρόνιες αρθρίτιδες 
Βιταμινοανθεκτική ραχίτιδα 
Χρόνιες αναιμίες και διαταραχές πήξεως 
Λεύκη 

Έκζεμα (ατοπική δερματίτιδα) 

Ψωρίαση 

Ιχθύαση 

ΡαΓΚίηεοπ και λοιπά εκφυλιστικά νοσήματα Νευρικού 
Συστήματος 
Επιληψία 

Σκλήρυνση κατά πλάκας 
Ψυχωσικές διαταραχές (Σχιζοφρένεια κ.λπ.) 
Μανιοκαταθλιπτική Ψύχωση (Διπολική Συναισθηματική 
Διαταραχή) 

Χρόνια ή υποτροπιάζουσα κατάθλιψη 

Χρόνιες Οργανικές Ψυχικές Διαταραχές (Ανοιες κ,λπ.) 

Σακχαρώδης Διαβήτης 

Υπερθυρεοειδισμός 

Υποθυρεοειδισμός 

Νόσος Αόόίεοη 

Νόσος ΟυεΙπίπρ 

Αδενουποφυσιακή ανεπάρκεια 

Αυτοάνοση Θυρεοειδίτιδα 

Υπερχοληστεριναιμία 

Υπερλιπιδαιμία 

Αρτηριακή Υπέρταση 

Στεφανιαία νόσος 

Καρδιακή ανεπάρκεια 

Καρδιακές αρρυθμίες 

Συγγενείς καρδιοπάθειες 

Αγγειοπάθειες 

Νόσος ΟγοΙίπ 

Ελκώδης κολίτιδα 

Χρόνια Παγκρεατίτιδα 

Γλαύκωμα 

Παθήσεις αιθουσαίου συστήματος (Νόσος Μθπιθγθ 
κ.λπ.) 

Νεοπλασίες όλων των συστημάτων 

Φυματίωση 

Ηΐν λοίμωξη. 

Οι ως άνω παθήσεις είναι εκείνες για τις οποίες επι¬ 
τρέπεται η έκδοση τρίμηνης επαναλαμβανόμενης συ¬ 
νταγής (σχετικό 9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2014 

Ο ΥΠΟΥΡΓΟΣ 

ΜΑΥΡΟΥΔΗΣ ΒΟΡΙΔΗΣ 
-♦- 

Αριθμ. Γ4β/Γ.Π./106445 (5) 

Αύξηση του χρόνου ειδίκευσης ιατρών προς λήψη ειδι¬ 
κότητας Χειρουργικής στο Χειρουργικό Τμήμα του 
Γενικού Αντικαρκινικού Νοσοκομείου Αθηνών «Ο 
ΑΓΙΟΣ ΣΑΒΒΑΣ». 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1 Τις διατάξεις: 

α. Του αρθρ. 6 του Ν.δ. 3366/1955 «Περί ειδικοτήτων» 
(ΦΕΚ 258 Α'). 

β. Του αρθρ. 3 του Ν. 1278/1982 «Για σύσταση Κε¬ 
ντρικού Συμβουλίου Υγείας» (ΦΕΚ 105 Α'), όπως επανα- 
φέρθηκαν σε ισχύ με τις διατάξεις του άρθρου 1 του 
Ν. 2194/1994 «Αποκατάσταση του Εθνικού Συστήματος 
Υγείας και άλλες διατάξεις» (ΦΕΚ 34 Α'). 

γ. Του αρθρ. 31 του Ν. 1397/1983 «Εθνικό Σύστημα Υγεί¬ 
ας» (ΦΕΚ 143 Α') όπως συμπληρώθηκε με τις διατάξεις 
του αρθρ. 20 παρ. 2 του Ν. 2519/1997 «Ανάπτυξη και 
εκσυγχρονισμός του Εθνικού Συστήματος Υγείας, ορ¬ 
γάνωση των υγειονομικών υπηρεσιών, ρυθμίσεις για το 
φάρμακο και άλλες διατάξεις» (ΦΕΚ 165 Α'). 

δ. Του Π.δ. 106/2014 «Οργανισμός του Υπουργείου Υγεί¬ 
ας» (ΦΕΚ 173 Α'). 

ε. Του αρθρ. 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του Π.δ. 63/2005 (ΦΕΚ 98 Α'). 

στ. Το γεγονός ότι από την εφαρμογή των διατάξε¬ 
ων της απόφασης αυτής δε θα προκληθεί δαπάνη σε 
βάρος του κρατικού προϋπολογισμού σύμφωνα και με 
το σχετικό (2). 

2. Το υπ’ αριθμ. πρωτ. 29327/16-09-2014 έγγραφο της 
1ης Υγειονομικής Περιφέρειας Αττικής. 

3. Την υπ’ αριθμ. 6253/08-12-2014 απόφαση της Εκτε¬ 
λεστικής Επιτροπής του ΚΕΣΥ, αποφασίζουμε: 

Κυρώνεται η ανωτέρω (3) σχετική απόφαση του ΚΕΣΥ 
με την οποία εγκρίνεται η αύξηση του χρόνου ειδί¬ 
κευσης ιατρών προς λήψη ειδικότητας χειρουργικής 
στο Χειρουργικό Τμήμα του Γενικού Αντικαρκινικού 
Νοσοκομείου Αθηνών «Ο ΑΓΙΟΣ ΣΑΒΒΑΣ» από δύο (2) 
έτη σε πλήρη χρόνο άσκησης, καθώς θεωρείται ότι το 
ως άνω Τμήμα του Νοσοκομείου πληροί τις σχετικές 
προϋποθέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2014 

Ο ΥΠΟΥΡΓΟΣ 

ΜΑΥΡΟΥΔΗΣ ΒΟΡΙΔΗΣ 
-♦- 

Αριθμ. 494/2014 (6) 

Έγκριση υπερωριακής απασχόλησης με αμοιβή τις Κυ¬ 
ριακές και εξαιρέσιμες ημέρες ή κατά τις νυχτερινές 
ώρες, προς συμπλήρωση της υποχρεωτικής εβδομα¬ 
διαίας εργασίας, των υπαλλήλων του Φορέα Διαχεί¬ 
ρισης Εθνικού Δρυμού Πρεσπών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΦΟΡΕΑ 
ΔΙΑΧΕΙΡΙΣΗΣ ΕΘΝΙΚΟΥ ΔΡΥΜΟΥ ΠΡΕΣΠΩΝ 

Έχοντας υπόψη: 

1. Τις διατάξεις του άρθρου 20 του Ν. 4024/2011 «Συντα- 
ξιοδοτικές Ρυθμίσεις, Ενιαίο Μισθολόγιο - Βαθμολόγιο - 
Εργασιακή εφεδρεία και άλλες διατάξεις εφαρμογής 
του Μεσοπρόθεσμου Πλαισίου Δημοσιονομικής Στρατη¬ 
γικής 2012 - 2015» με τις τροποποιήσεις αυτού (Α' 226), 
όπως αυτό τροποποιήθηκε και ισχύει. 

2. Τις διατάξεις των παρ. 1 και 12 του άρθρου 45 του 
Ν. 4071/2012 «Ρυθμίσεις για την τοπική ανάπτυξη, την 
αυτοδιοίκηση και την ενσωμάτωση Οδηγίας 2009/50/ 
ΕΚ» (Α' 85). 

3. Τις διατάξεις του άρθρου 15 του Ν. 2742/1999 «Χω¬ 
ροταξικός σχεδιασμός και αειφόρος ανάπτυξη και άλλες 
διατάξεις» (Α' 207), όπως το άρθρο αυτό συμπληρώθηκε 
από το άρθρο 13 του Ν. 3044/2002 «Μεταφορά συντε¬ 


λεστή δόμησης και ρυθμίσεις άλλων θεμάτων αρμοδι¬ 
ότητας Υπουργείου Περιβάλλοντος, Χωροταξίας και 
Δημοσίων Έργων» (Α' 197). 

4. Τις διατάξεις του άρθρου 8 του Ν. 4109/2013 «Κατάρ¬ 
γηση και συγχώνευση νομικών προσώπων του Δημοσίου 
και του ευρύτερου δημόσιου τομέα - Σύσταση Γ ενικής 
Γραμματείας για το συντονισμό του κυβερνητικού έργου 
και άλλες διατάξεις» (Α' 16). 

5. Την υπ’ αριθμ. 27173/15-6-2005 απόφαση του Υφυ¬ 
πουργού ΠΕΧΩΔΕ «Εγκριση κανονισμού λειτουργίας 
υπηρεσιών και προσωπικού του Φορέα Διαχείρισης 
Εθνικού Δρυμού Πρεσπών». (Β' 965/2005). 

6. Τις διατάξεις τους Ν. 4261/2014 «Πρόσβαση στη δρα¬ 
στηριότητα των πιστωτικών ιδρυμάτων και προληπτική 
εποπτεία πιστωτικών ιδρυμάτων και επιχειρήσεων (εν¬ 
σωμάτωση της Οδηγίας 2013/36/ΕΕ), κατάργηση του 
ν. 3601/2007 και άλλες διατάξεις» και ιδίως το άρθρο 176 
αυτού. 

7. Την υπ’ αριθμ. 2/840/0022/4-1-2013 απόφαση (ΦΕΚ 
37 Β'/4-1-2013) «Καθορισμός αποδοχών του προσωπικού 
με σχέση εργασίας ιδιωτικού δικαίου ορισμένου χρόνου 
που απασχολείται στα ΝΠΙΔ και τις ΔΕΚΟ της περ. 12 
της υποπαραγράφου Γ1 της παραγράφου Γ του άρθρου 
πρώτου του ν. 4093/2012 (222 Α')». 

8. Το γεγονός ότι το ύψος της προκαλούμενης, από 
την απόφαση αυτή, δαπάνης, για το χρονικό διάστημα 
μέχρι 31-12-2015, προβλέπεται να ανέλθει στο ποσό των 
2.600,00 ευρώ περίπου και αποτελεί το 1,2% περίπου της 
εγκεκριμένης δαπάνης για μισθοδοσία του έτους 2015 
που χρηματοδοτείται από το ΕΤΠΑ και από εθνικούς πό¬ 
ρους, στο πλαίσιο του Ε.Π. «Μακεδονία - Θράκη» (Άξονας 
Προτεραιότητας 8: «Αειφόρος ανάπτυξη και ποιότητα 
ζωής στην ΠΔΜ») από τις πιστώσεις του Προγράμμα¬ 
τος Δημοσίων Επενδύσεων, της πράξης «Προστασία και 
διατήρηση της βιοποικιλότητας του Εθνικού Πάρκου 
Πρεσπών» με Κωδικό Πράξης ΣΑ: 2012ΣΕ07580296. 

9. Το γεγονός ότι ο φορέας Διαχείρισης λειτουργούσε 
με τον τρόπο αυτό από την πρώτη στιγμή της δρα- 
στηριοποίησης του οπότε και υπήρχαν οι παρακάτω 
ανάγκες, αποφασίζουμε: 

Α) την απασχόληση του προσωπικού του Φορέα Δι¬ 
αχείρισης Εθνικού Δρυμού Πρεσπών με αμοιβή τις Κυ¬ 
ριακές και εξαιρέσιμες ημέρες προς συμπλήρωση της 
υποχρεωτικής εβδομαδιαίας εργασίας για 16 ώρες το 
ανώτερο μηνιαίως ως εξής: 


Δραστηριότητα 

Αριθμός 

υπαλλή¬ 

λων 

Ώρες/ Ώρες/ 

υπάλληλο Τμήμα 

Χρονικό 

διάστημα 

Επόπτευση - 
Φύλαξη 

4 

192 

768 

1/1/2015 - 
31/12/2015 

Ενημέρωση - 
Ευαισθητοποίηση 

2 

192 

384 

1/1/2015 - 
31/12/2015 

Ενημέρωση - 
Ευαισθητοποίηση 

1 

32 

32 

1/1/2015 - 
31/12/2015 


Η ανάγκη για την υπερωριακή απασχόληση προκύπτει 
από τους παρακάτω λόγους: 

1) Πρόγραμμα Επόπτευσης-Φύλαξης. 

Το προσωπικό της Επόπτευσης - φύλαξης πραγμα¬ 
τοποιεί περιπολίες στην περιοχή ευθύνης του Φορέα 
Διαχείρισης με βάση το εγκεκριμένο από το ΔΣ Σχέ¬ 
διο Επόπτευσης - Φύλαξης. Προκειμένου να επιτευχθεί 

η αποτελεσματική προστασία της προστατευόμενης 
περιοχής και η αποτροπή παράνομων δραστηριοτή¬ 
των είναι απαραίτητη η διενέργεια περιπολιών και τα 
σαββατοκύριακα καθώς έχει παρατηρηθεί ότι μεγάλος 
αριθμός παράνομων περιστατικών λαμβάνει χώρα σαβ¬ 
βατοκύριακα ή αργίες. 

2) Πρόγραμμα ενημέρωσης ευαισθητοποίησης. 

Ο Φορέας Διαχείρισης λειτουργεί 3 Κέντρα Ενημέ¬ 
ρωσης με πολλούς επισκέπτες από την Ελλάδα και το 
εξωτερικό. Επιπλέον ο Φορέας υλοποιεί προγράμματα 
περιβαλλοντικής εκπαίδευσης σε συνεργασία με το ΚΠΕ 
Μελίτης αλλά και σχολεία από όλη την Ελλάδα και 
διοργανώνει ημερίδες-εκδηλώσεις για τον εορτασμό 
παγκόσμιων ημερών σημαντικών για το περιβάλλον. Στα 


πλαίσια υλοποίησης αυτών των δράσεων ενημέρωσης- 
ευαισθητοποίησης είναι απαραίτητη η απασχόληση του 
προσωπικού Κυριακές και αργίες δεδομένου ότι τις ημέ¬ 
ρες αυτές παρατηρείται και ο μεγαλύτερος αριθμός 
επισκεπτών. 

Β. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγιος Γερμανός Πρεσπών, 22 Δεκεμβρίου 2014 

Ο Πρόεδρος Διοικητικού Συμβουλίου 
ΝΙΚΟΛΑΟΣ ΓΙΑΝΝΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Η11ρ://νννννν.β1.9ΐ' - β-πιαϊΙ: ννβόπΐ33ΐβΓ.βΙ@βί·9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 3 6 7 731 12140008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































